
Der var engang en mand, der var på rejse i ørkenen. Han kom gennem sandbakkerne og prøvede at finde vej på sin vanskelige rejse mod sit bestemmelsessted. Lige pludselig hørte han et tordnende brøl. Da han chokeret så sig om, fik han øje på en gigantisk ørkenløve, der ville angribe ham. Øjeblikkeligt satte han i løb med al den kraft, Gud havde sat i hans ben, og prøvede at flygte fra den. Han løb og løb og løb, indtil han så en udtørret brønd, der var 70 meter dyb. Han troede, at den kunne redde hans liv. Han var så desperat, at han uden at tænke over det, bare sprang i brønden.

Hans fald blev stoppet på halvvejen, da han fik fat i en gren på et træ, der voksede ud fra brøndens væg. Grenen havde to rødder; men til sin rædsel opdagede han, at der var to rotter, en hvid og en sort, der åd af de to rødder, og truede med at gnave dem helt over. Han så fortvivlet op og så løven, der stod på vagt dér. Så kiggede han ned og så en drage, der lige var vågnet på grund af al den larm, han lavede.

Dragen hævede hovedet og kom så tæt på hans fødder som 30 meter, og dens mund var ligeså stor som brønden. Som om alt dette ikke var nok, dukkede alle mulige ubehagelige insekter op omkring ham. Manden var forbløffet over alt dette, og pludselig så han, at det træ, han holdt fast i, var et mirakuløst smukt træ med mange vidunderlige frugter. (Dette er et kendt østligt eventyr fortalt af mange, blandt andet Bediuzzaman og Tolstoj, blot for at nævne nogle få.)

Uheldigvis kunne den stakkels mand ikke fatte, at ingen af disse begivenheder kunne være en række tilfældigheder. Han indså heller ikke, at der måtte være en hemmelighed, en nøgle til at forstå dem alle. Selvom hans hjerte, sjæl og sind led og græd i denne situation, foretrak han at leve i den indbildning, at han befandt sig i en have, og begyndte at spise af træets frugter - endda uden overhovedet at vide, om de var giftige eller ej. Således blev han fanget i midten. Han kunne hverken dø eller redde sig selv, ej heller kunne han leve og nyde resten af sit liv. Han led i ensomhed med sin fattige og dødfødte løsning, som dog ikke løste problemet.

Manden i fortællingen kunne være enhver af os, eller enhver ude på gaden, som klynger sig til livet, og ligesom vor helt holder fast i træets gren. Ligesom ham er vi også i livsfare, idet vort livs grene fortæres af de hvide og sorte rotter, dagen og natten. Hvem, i hele det historiske forløb, har kunnet bryde væggene i livets brønd, omtrent 70 år i dybden, eller flygte fra løven eller dragen, der begge symboliserer den ventende død?

I virkeligheden er det billede, denne fortælling rummer, ikke ukendt for nogen af os, for den taler om livet selv og de mest grundlæggende spørgsmål, mennesket står overfor: Hvorledes løser man livets ligning og fatter, hvad det er, ligningen virkelig vil åbenbare?

I en Hadith al-Kudsi* siger Herren: "Jeg er vejen, Min tjener genkender Mig og jeg handler på den måde". (Bukhari, Tawhid, 15, 35; Muslim, Tawba, 1; Dhikr, 2:19; Tirmidhi, Zuhd, 51; Da'awat, 131; etc.)

(* Hadith al-Kudsi: En af de to slags traditioner fra Profeten (fvmh). Dens ordlyd tilhører Profeten, men betydningen er guddommelig.)

...

Så lad os nu gå igennem vort eventyr og se, hvor anderledes billedet ville se ud, hvis vor mand undersøgte sin situation bedre.

... Så han sprang i brønden, og da han havde iagttaget omstændighederne, begyndte han denne gang at spekulere over sin vanskelige situation. Han sagde "Disse mærkelige ting kunne hænge sammen, og det virker som om de handler efter ordre. Så skulle der være en hemmelighed bag alt dette. Ja!" råbte han. "De er under befaling af en skjult hersker. Derfor er jeg ikke alene. Han kigger måske på mig nu og undersøger mig. Måske fører Han mig mod et særligt mål!" Da han fulgte denne søde frygt og skønne ide, blev han grebet af en ophidset nysgerrighed. Hvem kunne denne hersker være, som havde givet ham sådan en mærkelig prøve, og hvem kunne Han være, der havde ønsket, at han skulle kende Ham?

Spørgsmålene blev ved og ved og blev ophav til en unik kærlighed til hemmelighedens ejer. Og af denne kærlighed opstod arbejdet med virkelig at forstå hemmeligheden. Så han kiggede på træet igen og så, at det virkelig var forbløffende, med frugter fra tusinde forskellige træer på det. Følgelig forsvandt al hans frygt, for han indså, at dette træ var ligesom en liste eller en udstilling, hvor den skjulte hersker blot havde hængt nogle eksempler. Ellers ville det være umuligt for et træ at yde så mange forskellige frugter.

Derfor påbegyndte han denne bøn:

"Oh, Du, Som er hersker over disse steder! Jeg har tillid til Dig!

Jeg beder om Din tilfredshed og jeg higer efter Dig!"

Og, lige pludselig, smuldrede brøndens vægge bort, og en smuk dør åbnede sig til den dejligste have.  

Uanset hvor tung denne allegori er, så symboliserer den på sødeste vis de elementer, der tilsammen former vor opfattelse af Gud og universet. Det er indlysende, at alt, der bliver gjort, kræver eksistensen af en "gører", en udøver. For eksempel beviser et smukt maleri ikke blot eksistensen af dets maler, det afslører også kvaliteten i hans kunst. En

